একটি বিষয় আমাদের জানা অবশ্যই প্রয়োজন যে ইসলামের তিনটি পরিভাষা: আকিদা, ঈমান, আমল। আকিদা, ঈমান, আমল সম্পর্কে পরিষ্কার ধারণা থাকলে লেখাপড়া না জানা সত্ত্বেও নিরক্ষর ব্যক্তিও ইসলামকে সঠিকভাবে উপলব্ধি করতে সক্ষম হবেন যেমনি আল্লাহর রসুলের (সা.) সাহাবিরা হয়েছিলেন। আকিদা হলো ইসলাম সম্পর্কে সম্যক ধারণা, সমষ্টিগত ধারণা বা Overall idea, comprehensive সত্যনিষ্ঠ আলেমরা বলেছেন, আকিদা ভুল হলে ঈমানের কোন দাম নেই, ঈমান ভুল হলে আমলের কোনো মূল্য নেই। ইসলাম শব্দের অর্থ শান্তি। ইসলাম কেন এসেছে, সমগ্র পৃথিবী থেকে অন্যায়, অবিচার, অশান্তি, যুদ্ধ, রক্তপাত বন্ধ করে ন্যায়, শান্তি, সুবিচার প্রতিষ্ঠা করার জন্যই ইসলামের আগমন। ইসলাম অশান্তিপূর্ণ সমাজকে শান্তিপূর্ণ করে। আল্লাহ পৃথিবীতে আমাদেরকে কেন পাঠিয়েছেন, পৃথিবীতে আমাদের কী কাজ, কী করলে আমরা মো’মেন, মুসলিম, উম্মতে মোহাম্মদী হতে পারবো, আল্লাহ কেন কোর’আন নাজিল করেছেন যে কোর’আন দিয়ে মানবজাতির ব্যক্তিগত, সামাজিক, রাষ্ট্রীয়, পারিবারিক জীবন পরিচালিত করলে সমাজে শান্তি প্রতিষ্ঠিত হবে ইত্যাদি সম্পর্কে সম্যক ধারণাই হচ্ছে ইসলামের প্রকৃত আকিদা। ঈমানের মূল কথা হচ্ছে, “লা ইলাহা ইল্লাল্লাহ (আল্লাহর হুকুম ছাড়া আর কারো হুকুম মানবো না)” এই কথার উপর বিশ্বাস স্থাপন করা।” অর্থাৎ সমস্ত অন্যায়ের বিরুদ্ধে ন্যায়ের পক্ষে ঐক্যবদ্ধ হওয়াটাই হচ্ছে আল্লাহর হুকুম বা ঈমানের দাবি। কারণ ন্যায়, সত্য এসেছে আল্লাহর পক্ষ থেকে। সালাহ (নামাজ), সওম (রোজা), হজ্ব, যাকাত হচ্ছে আমল। এক কথায় সেই সমস্ত কাজ যা মানুষের কল্যাণ করে, সমাজে শান্তি প্রতিষ্ঠা করে তা সবই আমল। কিন্তু নিজের জীবন ও সম্পদ উৎসর্গ করে সমাজে শান্তি প্রতিষ্ঠার সর্বাত্বক সংগ্রাম না করলে কারও ব্যক্তিগত আমল কবুল হবে না যেমন এখন কারও ব্যক্তিগত আমল কবুল হচ্ছে না।